Skilles etter 30 år
Bruddet ble kunngjort mandag. Det var Entertainment Tonight som var først ute med nyheten. Cheers-stjernen Rhea Perlman traff Danny DeVito i 1970. Hun skulle se en venn i stykket «The Shrinking Bride», hvor også DeVito hadde en rolle. To uker etterpå flyttet de to sammen, skriver ukebladgiganten People. Populære skuespillere Paret giftet seg i 1982, og har i dag tre voksne barn - Lucy (29), Grace (27) og Jacob (25). Danny DeVito fikk sitt gjennombrudd med rollen som «Louie De Palma» i TV-serien «Taxi». Siden har DeVito gjort en rekke filmroller. Perlman er mest kjent fra sin rolle som «Carla Tortelli» i den populære situasjonskomedien «Cheers». I juli snakket DeVito om hemmeligheten bak en langvarig ekteskap. - Man må ønske de samme tingene. Hvis dere skal være «compadres», venner for alltid, må du være hensynsfull og gjøre mange innrømmelser for å kunne leve sammen, sa han til The Big Issue.DeVito, som for tiden har rollen i «It's Always Sunny in Philadelphia», og Perlman, som nylig var tilbake i «Hung» på HBO, var på den røde løperen sammen så sent som i august. Da deltok de på Los Angeles-premieren av «Sleepwalk With Me» med sin datter Lucy. I helgen var Perlman alene da hun deltok på en reunion-middag i Beverly Hills for å feire 30-årsdagen for «Cheers». Til tross for bruddet som da var på trappene, smilte hun tappert sammen med resten av skuespillerne.
Rhea Perlman (64) traff Danny DeVito (67) i 1970. Nå har kjærligheten tatt slutt.